ມີການຄົ້ນພົບ ອຸໂມງ ອີກແຫ່ງນຶ່ງ ໃນບໍລິເວນຊາຍແດນ ສຫລ ແລະເມັກຊິໂກ
ເຈົ້າໜ້າທີ່ເມັກຊິໂກເວົ້າວ່າ ໄດ້ມີການຄົ້ນພົບອຸໂມງລັກລອບສົ່ງຢາເສບຕິດອີກແຫ່ງນຶ່ງ ໃນບໍລິເວນຊາຍແດນ ທີ່ຕິດກັບສະຫະລັດ.
ລັດຖະບານເມັກຊິໂກກ່າວວ່າ ທະຫານໄດ້ຄົ້ນພົບອຸໂມງລັກລອບຂົນຢາເສບຕິດອີກແຫ່ງນຶ່ງ ຢູ່ກ້ອງບໍລິເວນຊາຍແດນສະຫະລັດຕິດກັບເມັກຊິໂກແລະຢຶດໄດ້ກັນຊາຫຼາຍກວ່າ 40 ໂຕນ ອຸໂມງ ທີ່ຢູ່ກ້ອງຊາຍແດນ ລະຫວ່າງເມືອງ Tijuanna ຂອງເມັກຊິໂກ ແລະນະຄອນ San Diego ຂອງສະຫະລັດນີ້ ແມ່ນອຸໂມງອັນທີສີ່ ທີ່ໄດ້ມີການຄົ້ນພົບ ໃນຮອບສັບປະດາຜ່ານ ມາ ເຈົ້າໜ້າທີ່ກ່າວວ່າ ອຸໂມງສາມແຫ່ງຂອງຈຳນວນທັງໝົດ ແມ່ນພວມຢູ່ໃນລະ ຫວ່າງການກໍ່ ສ້າງ ຮວມທັງອຸໂມງຍາວ 365 ແມັດທີ່ເລີ້ມຈາກກຸດັງຫຼືສາງເກັບເຄື່ອງໃນເມືອງ Tijuanna ບ່ອນທີ່ເຈົ້າໜ້າທີ່ຢຶດກັນຊາໄດ້ ແລະຂ້າມເຂົ້າມາໃນເຂດແດນຂອງສະຫະລັດ 100 ແມັດ ອົງການປາບປາມຢາເສບຕິດຂອງສະຫະລັດກ່າວວ່າ ອຸໂມງແຫ່ງທີສີ່ ຄືອຸໂມງ San Luis ນັ້ນເປັນອຸໂມງພຽງແຫ່ງດຽວທີ່ໄດ້ສ້າງສຳເລັດແລະເລີ່ມໃຊ້ງານໄດ້ຢ່າງເຕັມທີ່ແລ້ວໃນການ ລັກລອບຢາເສບຕິດ ເທົ່າທີ່ເຄີຍຄົ້ນພົບມາໃນເຂດເມືອງ Yuma ຂອງລັດອາຣີໂຊນາ